આપણે એ યાદ રાખવાની જરૂર છે કે ઓગસ્ટ 1945માં જાપાનમાં હિરોશિમા અને નાગાસાકી પર બે અણુબોમ્બના વિનાશના પાંચ વર્ષ પછી યુ.એસ. પ્રમુખ હેરી એસ ટ્રુમેને 30 નવેમ્બર, 1950ના રોજ જાહેરાત કરી હતી કે વોશિંગ્ટન કોરિયા સામે પરમાણુ હથિયારોનો ઉપયોગ કરવા તૈયાર હતું. ત્યારથી વોશિંગ્ટને ઉત્તર કોરિયા વિરુદ્ધ પરમાણુ શસ્ત્રોનો ઉપયોગ કરવાનો ભય ચાલું રાખ્યુ છે. 1958માં દ્વીપકલ્પ "એકલુંઅટુલું" પાડી દીધા પછી પણ તેની દખલગીરી ચાલુ રાખી હતી. આવી સામ્રાજ્યવાદી નીતિ જ ઉત્તર કોરિયાને 2006, 2009, 2013 અને 2016માં પરમાણુ પરીક્ષણો કરવા અને પરમાણુ શસ્ત્રો વિકસાવવા તરફ દોરી ગઈ હતી. અમેરિકાના રાષ્ટ્રપતિ જ્યોર્જ ડબલ્યુ. બુશે 2002માં ઈરાક પર આક્રમણ માટે આધાર જોઈતો હતો ત્યારે ઉત્તર કોરિયા અને ઈરાનને "એક્સિસ ઓફ એવીલ(દાનવોની ટોળકી)"ની ટોળકીના સભ્યો તરીકે ગણાવ્યા હતા. ત્યારે બંને દેશોને આશ્ચર્ય થયું હતું કે અમેરિકન મિલીટરીની તોપો હવે આ બાજુ પણ મંડાઈ શકે છે. પરંતુ ઉત્તર કોરિયાએ પરમાણુ શસ્ત્રો બનાવ્યા છતાં વોશિંગ્ટન શાંતિની સદભાવના દાખવતું તેની સાથે વાટાઘાટ કરે છે અને સુરક્ષાની ખાતરી આપવામાં આવે છે. તે શાંતિ માટે તેના પરમાણુ શસ્ત્રોનો વેપાર કરશે જેથી તે પછી આર્થિક વિકાસ અને તેના લોકોની સુખાકારી પર ધ્યાન કેન્દ્રિત કરી શકે.